Vrtec Tržič | Cesta Ste Marie aux Mines 28 | 4290 Tržič | Slovenija
e-naslov info@vrtec-trzic.si|spletna stran[www.vrtec-trzic.si](http://www.vrtec-trzic.si)

 tel 04 5971 600 | davčna št. 14279673 | matična št. 5055881000

**Z A P I S N I K**

1. seje Sveta staršev Vrtca Tržič, ki je bila v četrtek, 12. 10. 2023, ob 17. uri v enoti Palček.

Prisotni člani Sveta staršev Vrtca Tržič: Tjaša Haler, Špela Mandelc Žvikart, Lara Pernuš, Jana Pogačnik, Saša Tribušon, Katja Lukanec, Karmen Kovač, Ana Ostrelič, Elena Leghissa, Matjaž Pavlič, Tea Mokorel, Amela Avdičević, Maruša Kovačič, Anita Jerala Partosa, Marina Ćosić, Sebastijan Skumavc, Kora Kramar, Kaja Rokavec, Anja Rauter, Jana Podlipnik.

Drugi prisotni: ravnateljica Vrtca Tržič Tatjana Blaži, pomočnica ravnateljice Andreja Gimpelj Kovačič, pomočnica ravnateljice Mojca Janc, vodja enote Križe Monika Celar, vodja enote Deteljica Andreja Pogačnik, Katarina Vujinović – zapisnikar

Opravičeno odsotni člani Sveta staršev Vrtca Tržič: Anže Višnar, Klavdija Kozelj, Anamarija Čuk, Nina Rozman, Eva Močnik, Lucija Legat, Anamarija Dežman, Aleksandra Ristova

Drugi odsotni člani Sveta staršev Vrtca Tržič: Špela Kogovšek Sajovic, David Špehar, Nastja Hladnik, Anže Škrjanec, Armina Vukalič,

Dnevni red:

1.     Uvod in konstituiranje Sveta staršev Vrtca Tržič za šolsko leto 2023/2024 (Tatjana Blaži)

2.     Volitve predsednika in namestnika predsednika Sveta staršev Vrtca Tržič za šolsko leto 2023/2024 in način delovanja sveta staršev (Tatjana Blaži)

3. Volitve nadomestnega člana Sveta zavoda Vrtca Tržič, predstavnika staršev (Tatjana Blaži, Katarina Vujinović)

4.     Predstavitev Letnega delovnega načrta za šolsko leto 2023/2024 (priloga 1) (Tatjana Blaži)

5. Imenovanje predstavnikov staršev v upravni odbor Sklada Vrtca Tržič (Andreja Gimpelj Kovačič)

6. Dileme, vprašanja, pobude in predlogi

Ad 1.

Ravnateljica je pozdravila prisotne na sestanku. Predstavila se je navzočim in se zahvalila za prisotnost.

Prebrala in pozdravila je vse člane letošnjega sveta staršev. S tem je bil Svet staršev Vrtca Tržič za šolsko leto 2023/2024 konstituiran.

Prisotnih je bilo 20 od 33 staršev.

Dnevni red je bil sprejet.

Povedala je, da je letos pričela svoj drugi mandat ravnateljevanja, ki traja do leta 2028.

Ad 2.

Ravnateljica je povzela pomembne zadeve pri katerih sodelujeta predsednik in namestnik predsednika Sveta staršev Vrtca Tržič. Vse naloge sveta staršev opisuje Poslovnik Sveta staršev Vrtca Tržič (priloga zapisnika). Ravnateljica je predstavila delovanje sveta staršev in njegove pristojnosti. Izpostavila je, da se svet ukvarja tudi z morebitnimi dilemami staršev, npr. glede tvorbe oddelkov.

Pozvala je k predlogom za kandidate za predsednika oz. predsednico in namestnika oz. namestnico predsednika oz. predsednice.

Podan je bil predlog za predsednika – Matjaž Pavlič ter predlog za namestnico – Špela Mandelc Žvikart. Kandidata sta s kandidaturo ustno soglašala. Oba predloga sta bila soglasno sprejeta.

**Sklep:** Predsednik Sveta staršev Vrtca Tržič za šolsko leto 2023/2024 je Matjaž Pavlič, namestnica predsednika pa Špela Mandelc Žvikart

Ad 3.

Za Svet zavoda Vrtca Tržič je bilo potrebno izvoliti nadomestnega člana oz. članico – predstavnika oz. predstavnico staršev za trenutni mandat, ki se izteče marca 2024, saj je članici Katji Potrebuješ zaradi izpisa otroka iz vrtca prenehal mandat.

Glede na določbe Poslovnika Sveta staršev Vrtca Tržič mora biti nadomestni član oz. članica predstavnik/-ca oddelka iz enote Palček, da je v svetu zavoda zagotovljena enakomerna zastopanost enot.

Svet staršev je predlagal kandidatko – Kora Kramar

Kandidatka je ustno soglašala s kandidaturo.

Predlog je bil soglasno sprejet in potrjen z dvigom rok s strani članov Sveta staršev Vrtca Tržič.

**Sklep:** Nadomestna članica Sveta zavoda Vrtca Tržič do konca mandata trenutnega sveta je Kora Kramar.

Ad 4.

Ravnateljica je staršem povedala, da je Letni delovni načrt (LDN) dostopen na spletni strani Vrtca Tržič. Rdeča nit tega šolskega leta je "Skupaj v raznolikosti". Ugotovili smo namreč, da se je potrebno o tem pogovarjati, izobraževati in se vsakodnevno truditi, da slišimo in vidimo vsakega posameznika takšnega, kot je. Nadaljevali bomo z gozdno pedagogiko in iskali nove možnosti bivanja v naravi ter urejanja gozdnih igralnic. Trenutno imamo dve gozdni igralnici, iščemo pa nove možnosti in se dogovarjamo z lastniki gozdov in travnikov za nove igralnice na prostem. V teh prostorih otroci lahko ustvarjajo in jih uporabljajo z vsemi čuti. Vsi si želimo, da se v naših prostorih počutimo varno, sprejeto in slišano. Zelo dobro sodelujemo z zunanjimi institucijami, z Občino Tržič in Knjižnico dr. Toneta Pretnarja. Tudi rdeča nit preteklega šolskega leta "Izražam se skozi umetnost" nas bo še naprej spremljala v tem šolskem letu.

Imamo dva prednostna cilja za obdobje od leta 2022 do leta 2025. Prvi cilj je ozaveščati o pomembnosti spoštovanja medsebojnih razlik in spodbujati sprejemanje različnosti v vseh relacijah v tem šolskem letu. Prednostni cilj za šolsko leto 2023/2024 pa je sprejemanje različnosti med nami in upoštevanje različnosti pri razvijanju sposobnosti, dogovarjanja in sodelovanja ter vključevanje vseh deležnikov v vse oblike strokovnega sodelovanja.

Drugi cilj izboljšav je skrb za dolgoročno zdravo sobivanje z naravo in ljudmi. Prednostni cilj teh izboljšav pa je izobraževanje in usmerjena skrb za okolje, ekologijo ter sobivanje z naravo, spodbujanje pozitivne in spoštljive komunikacije v vseh relacijah, spodbujanje srčnosti in usklajenosti na vseh nivojih ter ozaveščanje o pomenu aktivnega preživljanja prostega časa. Vemo, da je gibanje za otroke najpomembnejša dejavnost za razvoj možganov, jezika in vseh sposobnosti, zato se gibamo vsakodnevno v vseh vremenskih razmerah.

Cena vrtca se je s 1. februarjem 2023 povišala. Sicer smo zelo varčni in dobro sodelujemo, vendar nam sledi očitno dvig cene oskrbnin tudi v letu 2024. Cene hrane so se močno dvignile, zlasti cene mleka in mlečnih izdelkov, sledijo žita in zelenjava. Najmanj pa se je podražilo meso. Občino Tržič smo za leto 2023/2024 prosili za večji proračun za izobraževanja in investicije.

Izhajali bomo iz dobro postavljenih temeljev - spoštovanje in strokovnost. Vsako leto spremljamo delo strokovnih delavcev, pri čemer ravnateljica in pomočnica ravnateljice Mojca Janc letos izvajata letne razgovore z zaposlenimi ter izvajata petminutna spremljanja v oddelkih.

Projekte v vrtcu ohranjamo samo tiste, ki so koristni za otroke. Imamo aktivnosti s področja prometa, vključno s prometnim dnem, obiskom policista, preventivo v prometu, likovnim ustvarjanjem na temo prometa ter uporabo čelade pri vožnji s kolesi. Prav tako imamo projekt "Zdravje v vrtcu", program "Eko šola", gozdno pedagogiko, program preventivnih dejavnosti za preprečevanje nasilja ter program "NEON - Varni brez nasilja", ki poteka v oddelkih od pet do šest let. Nekaj zaposlenih dela po pedagoškem konceptu Reggio Emilia, sodelujemo pa tudi v programu "Varno s soncem". Želimo si mednarodnega sodelovanja, vendar to ni naša prioriteta. Ostale prireditve in programi se izvajajo v sodelovanju s športno zvezo, knjižnico itd. Prav tako se bomo pridružili projektu "Turizem v vrtcu". Imamo tudi zelo dobro organizirano pomoč in podporo družinam, kot tudi vsem zaposlenim, ki jo vodi naša družinska psihoterapevtka Andreja Gimpelj Kovačič.

Ad 5.

Andreja Gimpelj Kovačič je staršem predstavila Akt o ustanovitvi Sklada Vrtca Tržič, povedala je tudi, da ima upravni odbor sedem članov. 4 člane, ki so zaposleni v Vrtcu Tržič in 3 predstavnike staršev.

Predstavniki zaposlenih vrtca so bili potrjeni na korespondenčnem zboru delavcev in so Andreja Gimpelj Kovačič, Rebeka Peharc, Žana Ovsenek in Primož Uranič.

Potrebujemo še tri predstavnike staršev.

Podani so bili za predstavnike staršev - David Špehar, Katja Lukanec in Maruša Kovačič. Kandidati so ustno soglašali s kandidaturo.

Člani sveta staršev so se strinjali z javnim načinom glasovanja z dvigom rok.

**Sklep:** Glasovanje bo javno z dvigom rok.

**Sklep:** Svet staršev Vrtca Tržič v upravni odbor Sklada Vrtca Tržič imenuje Andrejo Gimpelj Kovačič, Rebeko Peharc, Žano Ovsenek in Primoža Uraniča kot predstavnike zaposlenih Vrtca Tržič ter Davida Špeharja, Katjo Lukanec in Marušo Kovačič kot predstavnike staršev Vrtca Tržič.

Ad 6.

Ravnateljica je zbrane povabila k izražanju vprašanj in pobud.

Vprašanje starša zakaj se bo po novem letu dvignila cena oskrbnin: Ravnateljica je pojasnila, da so se dvignili stroški poslovanja ter cene prehrane.

Naslednje vprašanje je bilo kako je z izobraževanjem zaposlenih. Ravnateljica je odgovorila, da poskušamo čim več izobraževanj opraviti v prostorih Vrtca Tržič, ker je cenovno in časovno bolj dostopno ter da strokovnjake povabimo k nam, na strokovnih aktivih pa si zaposleni pridobljeno znanje med seboj delijo in spremljajo medsebojno delo. Imeli smo tudi predlog mamice, da bi lahko tisti starši, ki so strokovnjaki na določenih področjih, prenesli znanja na naše najmlajše. Ravnateljica je povedala, da se te prakse že poslužujemo.

Ena mamica je kot predstavnica staršev povedala, da so drugi starši v skupini zelo neodzivni in da se v primeru težav ne obračajo na njo kot predstavnico.

Predlog je bil tudi, da se v Lešah izkoristijo prostori zdajšnjega kulturnega centra za namene Vrtca Tržič.

Seja se je zaključila ob 18:10.

Zapisala: Ravnateljica Vrtca Tržič

Katarina Vujinović Tatjana Blaži